biswa921/hiwiki-latest-pages-articles-raw huggingface dataset:
शैक्षिक संस्थान

किसी ऐसे संस्थान, जहाँ शिक्षा का आदान प्रदान किया जाता है, को  शैक्षिक संस्थान या शिक्षण संस्थान कहा जाता है। उम्र एवं शिक्षा के स्तर के आधार पर शैक्षिक संस्थानों के भी विभिन्न स्तर होते हैं, जो निम्न प्रकार से हैं:

 संस्थानों के स्तर 
	
 आंगनवाडी 
अंगूठाकार|आंगनवाड़ी के बच्चों को भोजन दिया ज रहा है।
	
आंगनवाडी में छोटे छोटे बच्चों का रख रखाव किया जाता है। वहाँ वे पहली बार सामाजिक संतुलन बनाना एवं दूसरों से मेल जोल बढ़ाना सीखते हैं। प्राथमिक शिक्षा का कुछ अंश बच्चों को यहीं पर दे दिया जाता है।

 प्राथमिक विद्यालय 
अंगूठाकार|केरल का प्राथमिक शिक्षा केंद्र
प्रथम कक्षा से पांचवी कक्षा तक की शिक्षा प्राथमिक शिक्षा  के अंतर्गत आती है|

 माध्यमिक विद्यालय  
अंगूठाकार|जिम कोस्टा दिल्ली माध्यमिक विद्यालय के विद्यार्थियों के साथ।
यहाँ पर शिक्षा प्रथम कक्षा से (अधिकाँश मामलों में छटी कक्षा से ही) आठवीं तक दी जाती है| इस उम्र में बालक भले बुरे की समझ रखने लगते हैं।

 उच्च विद्यालय  
अंगूठाकार|रायगढ़, ओडिशा स्थित एक उच्च विद्यालय
नौंवी और दसवीं कक्षा की पढ़ाई उच्च शिक्षा के अंतर्गत गिनी जाती है| इस दौर की शिक्षा अधिक तर्क-शुदा होती है तथा बुद्धि का विकास भी इसी दौर में सर्वाधिक होता है|

 विद्यालय 
अंगूठाकार|ब्रेकन काउंटी स्थित कन्या विद्यालय की प्रयोगशाला
	
बारहवीं कक्षा तक की पढाई प्रदान करने वाले विद्यालय अधिकांश रूप से सामान्य विद्यालय कहे जाते हैं।

 निम्न महाविद्यालय 
अंगूठाकार|अकबरपुर इण्टर कॉलेज
कुछ स्थानों पर बारहवीं कक्षा का प्रावधान ना होकर अधिक विशिष्ट विषयों में शिक्षा प्रदान की जाती है जो उनके महाविद्यालय में वही विषय स्थानांतरित होते हैं। ऐसे शैक्षिक संस्थान 'निम्न महाविद्यालय' कहे जाते हैं।

 महाविद्यालय 

अंगूठाकार|सागरमाता अभियंत्रकी महाविद्यालय की प्रयोगशाला
उच्च स्तर की शिक्षा प्राप्त करने के लिए बारहवीं के पश्चात जो पढाई होती है वह महाविद्यालय द्वारा ही की जाती है| सभी महाविद्यालय किसी ना किसी विश्वविद्यालय के अंतर्गत आते हैं| जो महाविद्यालय विश्वविद्यालय के अंतर्गत ना आकर अलग हो जाते हैं, उन्हें मानित विश्वविद्यालय (Deemed university) कहा जाता है।

 विश्वविद्यालय 
अंगूठाकार|उस्मानिया विश्वविद्यालय कला महाविद्यालय परिसर

महाविद्यालयों को एक समान स्तर की शिक्षा प्रदान करना एवं मानक नियम लागू करना विश्वविद्यालय का काम होता है।

 अन्य शैक्षिक संस्थान 
इनके अलावा भी शैक्षिक संस्थान होते हैं जो ऊपर बताये गए किसी भी संस्थान से भिन्न होते हैं। जैसे गुरुकुल, मदरसे, संगीत अकादमी, सैन्य अकादमी आदि। पेशेवर जीवन के प्रशिक्षण संस्थान जैसे कि कम्प्यूटर इंस्टीट्यूट इसी श्रेणी में आते हैं।
	
 प्रौढ़ शिक्षा केन्द्र 
अंगूठाकार|ग्रामीण तथा प्रौढ़ शिक्षा पर एक कार्यशाला
अधेड़ उम्र पार कर चुके व उनसे भी बड़ों के लिए सरकार ने प्रौढ़ शिक्षा केन्द्र खोले हैं। यहाँ इनको मूलभूत शिक्षा दी जाती है तथा पढ़ने के लिए प्रेरित किया जाता है| इससे वे स्वाभिमानी बन सकते हैं एवं कम से कम हस्ताक्षर करना, हिसाब-किताब करना आदि सीख जाते हैं| इस से किसी भी देश या राज्य की साक्षरता दर भी बढ़ती है।

श्रेणी:शिक्षण संस्थान
यादृच्छिकता

यादृच्छिकता (रैण्डमनेस) के अनेक अर्थ हैं। सामान्यतया, इसका अर्थ है बेतरतीब होना। किसी घटना के होने अथवा ना होने की यदि कोई दिशा निर्धारित नहीं है तथा वह अनजाने कारणों से किसी नयी स्थिति की ओर बढ़ी चली जा रही है तो ऐसी क्रिया को यादृच्छिक कहते हैं। यह एक गैर-संयोजित तरीके के साथ बढ़ता हुआ क्रियाओं का क्रम है जिसका कोई प्रयोजन नहीं होता।

उदाहरण के तौर पर एक साधारण चौसर का पासा किस दिशा में गिरेगा तथा उसके मुख-पृष्ठ पर कौन सा अंक ऊपर आएगा, इसका निर्धारण करना असंभव है जब तक पासों के साथ छेड़खानी ना की गयी हो। उसी तरह एक सामान्य सिक्के के उछलने पर यह पूरे विश्वास से कह पाना असंभव है कि चिट् आएगा या पट।

गणित एवं सांख्यिकी की भाषा में ऐसी घटनाओं के होना अथवा ना होने को प्रायिकता के आधार पर आँका जाता है जिसका मान शून्य और एक के बीच में रहता है।

यादृच्छिकता अक्सर आँकड़ों में प्रयोग की जाती है। यह अच्छी तरह से परिभाषित सांख्यिकीय गुणों, जैसे पूर्वाग्रह या सहसंबंध की कमी को दर्शाता है। कम्प्यूटेशनल विज्ञान में किसी क्रमरहित या यादृच्छिक संख्या प्राप्त करने के लिए कुछ जाने माने एल्गोरिद्म प्रयोग किये जाते हैं।

*
फीडफॉरवर्ड नियंत्रण

फीडफॉरवर्ड नियंत्रण (feedforward control) की स्थिति तब बनती है जब सेट-पॉइंट और/या डिस्टर्बेंस से सीधे नियंत्रित चर (control variable) की सीधी कपुलिंग हो। अर्थात इसमें इनपुट सिगनल से कंट्रोल चर तक कपलिंग होती है। जहाँ फीडबैक कंट्रोल में कंट्रोल चर का मान त्रुटि (error) पर आधारित होता है वहीं फीडफॉर्वर्ड में त्रुटि के बजाय इनपुट पर आधारित होता है। प्रायः फीडबैक या फीडफॉर्वर्ड को अकेले उपयोग में न लाकर दोनो का समुचित मिश्रण का उपयोग किया जाता है।

फीडफॉरवर्ड का आधार नियंत्रित की जाने वाली प्रणाली गणितीय मॉडल का ज्ञान तथा प्रक्रिया में आने वाले डिस्टर्बैंसेस का मापन है। इनका ज्ञान जितना शुद्ध एवं प्रामाणिक होगा, फीडफॉरवर्ड का उपयोग उतने ही कारगर ढ़ंग से किया जा सकेगा।
center|500px|thumb|तीन प्रकार के नियंत्रण-तंत्र : खुला लूप, फीडबैक और फीडफॉरवर्ड

 फीडफॉर्वर्ड के लाभ 
फीडफॉरवर्ड नियंत्रण से मिलने वाले लाभ इतने पर्याप्त हैं कि इसको लगाने अतिरिक्त खर्च, समय और प्रयत्न करना सार्थक रहता है। 

 यदि नियंत्रित तंत्र का गणितीय मॉडल पर्याप्त शुद्धता से ज्ञात हो और फीडफॉर्वर्ड-नियम को सुविचार ढ़ंग से कार्यान्वित किया जाय तो इससे नियंत्रण की शुद्धता (Control accuracy) प्रायः एक परिमाण की कोटि (order of magnitude) तक बढ़ायी जा सकती है। 

 फीडफॉर्वर्ड के प्रयोग से ड्राइव्स आदि में ऊर्जा की खपत में कमी आती है।

 स्थायित्व (Stability) में वृद्धि होती है जिससे नियंत्रित युक्ति को कम दाम, कम वजन और आसानी से उपलब्ध साधनों से बनाया जा सकता है और फिर भी वह अत्यधिक परिशुद्ध एवं तेज गति से काम करने वाली होगी।

 कम घिसन (wear and tear), कम रखरखाव का खर्च, अधिक विश्वसनीयता तथा हिस्टेरिसिस् में काफी कमी आदि इसके अन्य लाभ हैं।

 फीडफॉरवर्ड को प्रायः फीडबैक के साथ मिला देने से इच्छित परफॉर्मेंस प्राप्त किया जा सकता है।

श्रेणी:नियंत्रण
मुरारी शर्मा

मुरारी शर्माजगदीश जगेश पृष्ठ १५७भगवान दास माहौर पृष्ठ ३० (अंग्रेजी: Murari Sharma, जन्म: १ जनवरी १९०१, मृत्यु: २ अप्रैल १९८२) विश्वविख्यात काकोरी काण्ड में प्रत्यक्ष रूप से हिस्सा लेने वाले क्रान्तिकारी थे जिन्हें अन्त तक पुलिस गिरफ्तार नहीं कर पायी।जगदीश जगेश पृष्ठ १५८ इनका वास्तविक नाम मुरारीलाल गुप्त था परन्तु मुरारी शर्मा के छद्म नाम से इन्होंने हिन्दुस्तान रिपब्लिकन ऐसोसिएशन की सदस्यता ली, काकोरी काण्ड में भाग लिया और फरार हो गये। यह रहस्योद्घाटन उनके यशस्वी पुत्र दामोदर स्वरूप 'विद्रोही' ने १९ जून १९९७ को हिन्दी अकादमी, दिल्ली द्वारा राजेन्द्र भवन दिल्ली में आयोजित "राम प्रसाद 'बिस्मिल' जयन्ती" समारोह में बोलते हुए किया था। मुरारीलाल जी कुछ दिनों दिल्लीअभ्युदय प्रयाग ४ मई १९२९ जाकर छिपे रहे फिर शाहजहाँपुर जनपद स्थित अपने गाँव मुडिया पँवार चले गये। आप पक्के आर्य समाजी थे कभी भी रिक्शे पर नहीं बैठे। कहा करते थे इसे आदमी खींचता है मैं एक आदमी होकर एक आदमी से अपना बोझा उठवाऊँ यह नहीं हो सकता। २ अप्रैल १९८२दामोदर स्वरूप 'विद्रोही' पृष्ठ ८० को आपने अपने घर पर स्वेच्छा से प्राण त्याग दिये।

 सन्दर्भ 

 जगदीश 'जगेश' कलम आज उनकी जय बोल १९८९ हिन्दी प्रचारक संस्थान पो०बॉ० ११०६ वाराणसी
 दामोदर स्वरूप 'विद्रोही' दीवार के साये में (आत्मकथा) २००५ गान्धी पुस्तकालय शाहजहाँपुर 
 इन्हें भी देखें 
 राम प्रसाद 'बिस्मिल'
 काकोरी काण्ड
 बाहरी कड़ियाँ 
 Daredevilry of sons of the soil -टाइम्स ऑफ इण्डिया का लेख
 हिसाब माँग रही शहीदों की सरजमीं - Liveहिन्दुस्तान.com में आनन्द शर्मा का लेख

श्रेणी:भारतीय क्रांतिकारी
श्रेणी:उत्तर प्रदेश
श्रेणी:1901 में जन्मे लोग
ओक्तवे मिर्बो

thumb|right|240px|Octave Mirbeau
ओक्तवे मिर्बो (फ़्रान्सीसी भाषा : Octave Mirbeau) (16 फरवरी 1848 - 16 फरवरी 1917) एक फ्रेंच लेखक, पत्रकार, उपन्यासकार, नाटककार और राजनीतिक कार्यकर्ता. 

 ग्रंथ सूची 

 Le Calvaire (1886)।
 L'Abbé Jules (1888).
 Sébastien Roch (1890).
 Le Jardin des supplices (1899).
 Le Journal d'une femme de chambre (1900).
 Les affaires sont les affaires (व्यापार व्यवसाय है, 1903).
 Farces et moralités (1904).
 La 628-E8 (1907).
 Le Foyer (1908).
 Dingo (1913).
 Lettres de l’Inde (1991).
 Combats esthétiques (1993).
 Combats littéraires (2006).

 बाहरी कड़ियाँ 

 Société Octave Mirbeau (वेबसाइट ओक्तव मिर्बो).
 Dictionnaire Octave Mirbeau (शब्दकोश ओक्तव मिर्बो)।
 Ioanna Chatzidimitriou, « Lettres de l'Inde : Fictional histories as colonial discourse ».

श्रेणी:साहित्यकार
श्रेणी:विश्व के साहित्यकार
श्रेणी:फ्रांसीसी साहित्यकार
श्रेणी:1848 में जन्मे लोग
बेय का सिद्धांत

प्रायिकता ज्ञात करने के लिए प्रयोग किया जाने वाला बेय का सिद्धांत P(A | B) and P(B | A) का मान ज्ञात करता है| यह महान गणितज्ञ थोमस बेय के नाम पर है|
यह सिद्धांत P(A), P(B), P(A | B) और P(B | A) के बीच में सम्बन्ध दर्शाता है जहाँ:
 P(A) = A के होने की प्रायिकता
 P(B) = B के होने की प्रायिकता
 P(A | B) = B के पहले ही हो जाने के पश्चात B के होने की प्रायिकता
 P(B | A) = A के पहले ही हो जाने के पश्चात A के होने की प्रायिकता

इस से सम्बंधित सूत्र इस प्रकार है:
P(A) x P(B | A) = P(B) x P(A | B)

श्रेणी:गणित
परिगलन

300px|right|thumb|जलने के बाद उत्पन्न परिगलन की स्थिति

शरीर के किसी भाग में कोशिकाओं अथवा ऊतकों की मृत्यु होने को परिगलन या नेक्रोसिस (necrosis) कहते हैं। 

 कारण 
नेक्रोसिस या ऊतकक्षय के निम्नलिखित कारण हो सकते हैं:

(१) रक्तप्रवाह का अवरोध - इससे अंग को भोजन नहीं प्राप्त होता, जिससे नेक्रोसिस हो जाता है।

(२) कीटाणुविष - ये विष रक्त द्वारा धमनियों में पहुँच कर अपने कुप्रभाव से क्षति पहुँचाते हैं, जिससे नेक्रोसिस हो जाता है।

(३) भौतिक या रामायनिक कारण - भौतिक कारणों में 45 डिग्री सें. से ऊपर का ताप या भीषण शीत, हो सकता है। रासायनिक कारणों में कोशिकाओं या ऊतकों पर तीव्र अम्लों, तीव्र क्षारों, विद्युत्‌ या एक्सकिरण की क्रियाएँ हो सकती हैं।

नेक्रोसिस में कोशिकाओं के केंद्रक या कोशिका द्रव्य में परिवर्तन होते हैं। या तो केंद्रक घुल जाता है, या विभाजित हो जाता है, या उसका संकुचन हो जाता है। 

नेक्रोसिस तीन प्रकार का होता है : एक घनीकरण, दूसरा द्रवीकरण और तीसरा कैजियस। पहले में कोशिकाएँ सूख जाती और अपारदर्शक हो जाती हैं। ऐसा वृक्क और प्लीहा में अधिकांशत देखा जाता है। द्रवीकरण नेक्रोसिस में कोशिकाएँ कोमल और दुर्बल हो जाती हैं और कैज़ियस नेक्रोसिस में कोशिकाओं का बृहत्‌ चित्र नष्ट हो जाता है ओर स्थान स्थान पर चिपचिपे एवं रवेदार पदार्थ उत्पन्न हो जाते हैं। क्षय या उपदंश में ऐसा देखा जाता है।

 बाहरी कड़ियाँ 
 Life In The Fast Lane: toxicology Conundrum #018
 

श्रेणी:मृत्यु
श्रेणी:कोशिकीय प्रक्रियाएँ
*
तीसरे गुट का युद्ध

thumb|240px|ऑस्टरलिट्ज़ की लड़ाई में नेपोलियन बोनापार्ट
thumb|240px|उल्म संग्राम में हारने के बाद ऑस्ट्रियाई सेनाध्यक्ष नेपोलियन को आत्म-समर्पण करते हुए
तीसरे गुट का युद्ध (अंग्रेजी: War of the Third Coalition, वॉर ऑफ़ द थ़र्ड कोअलिशन) सन् १८०३ से १८०६ तक चलने वाला एक संग्राम था जिसमें ऑस्ट्रिया, पुर्तगाल, रूस और उनके कुछ अन्य साथी देशों के एक गुट को फ्रांस और उसके साथी देशों ने हरा दिया। इस युद्ध में फ्रांस की तरफ़ का नेतृत्व नेपोलियन बोनापार्ट ने किया। इस युद्ध का सिलसिला तब शुरू हुआ जब नेपोलियन ने इटली और जर्मनी में दख़लअंदाज़ी करनी शुरू करी और स्वयं को फ्रांस के साथ-साथ इटली का भी सम्राट घोषित कर दिया। उस समय फ्रांस और ब्रिटेन के बीच मुठभेड़ें जारी थीं। नेपोलियन की हरकतों से परेशान होकर ऑस्ट्रिया, रूस और ब्रिटेन आपस में मिल गए और "तीसरा गुट" नामक सम्मिलन बन गया।

तीसरे गुट और फ़्रांसिसी गुट के दरम्यान यूरोप की भूमि पर कई जंगें हुईं, जिनमें नेपोलियन जीतता गया। इनमें १८०५ का उल्म संग्राम (Ulm Campaign) मशहूर है, जिसमें फ़्रांसिसी और बवारियाई (यानी जर्मनी के बवारिया प्रदेश की) मिलीजुली सेना ने ऑस्ट्रिया को मात दी। इसके बाद सन् १८०६ में ऑस्टरलिट्ज़ की लड़ाई (Battle of Austerlitz) में फ़्रांसिसी फ़ौजों ने रूसी-ऑस्ट्रियाई मिश्रित फ़ौज को भारी पराजय दी, जो तीसरे गुट से बर्दाश्त न हो पाई और यह गुट टूट गया। इसके बाद केवल ब्रिटेन ही नेपोलियन से लड़ता रह गया। नेपोलियन ने ब्रिटेन पर भी नौसैनिक आक्रमण करने की कोशिश करी थी लेकिन २१ अक्टूबर १८०५ में समुद्र पर लड़े गए ट्रफ़ैलगर के युद्ध में उसकी हार हुई।

 इन्हें भी देखें 
 नेपोलियन बोनापार्ट
 ट्रफ़ैलगर का युद्ध

 सन्दर्भ 

श्रेणी:यूरोप का इतिहास
श्रेणी:फ़्रांस का इतिहास
श्रेणी:यूरोप के युद्ध
व्यतिकरणमिति

right|thumb|300px|न्यू मेक्सिको के 'वेरी लार्ज अर्रे' के परिसर में व्यतिकरणमिति

व्यतिकरणमिति (Interferometry) के अन्तर्गत कई तकनीके हैं जिनमें विद्युतचुम्बकीय तरंगों का व्यतिकरण कराया जाता है ताकि इससे उन तरंगों के बारे में जानकारी निकाली जा सके। तरंगों का व्यतिकरण कराने के लिये जिस उपकरण (इंस्टूमेंट) का उपयोग किया जाता है उसे व्यतिकरणमापी (interferometer) कहते हैं। खगोलविज्ञान, फाइबर प्रकाशिकी, इंजीनियरिंग मापन, प्रकाशीय मापन, भूकंप विज्ञान, समुद्रविज्ञान, क्वांटम यांत्रिकी, नाभिकीय एवं कण भौतिकी, प्लाज्मा भौतिकी, सुदूर संवेदन, बायोमालिक्युलर इंटरैक्शन्स आदि में व्यतिकरणमिति एक महत्वपूर्ण परीक्षण तकनीक है।

 व्यतिकरणमापी 
यह एक प्रकाशीय युक्ति है, जो प्रकाश की एक किरण को एक या अनेक भागों में विभक्त करने के बाद इन भागों को एक में मिलाकर व्यतिकरण उत्पन्न करती है। यह युक्ति दूरी, कोण, गति, विस्थापन या अपवर्तनांक का मापन तथा संकीर्ण स्पेक्ट्रम क्षेत्र का विश्लेषण प्रकाश की किरणों के व्यतिकरण से करती है। प्रकाश का वेग निकालने के लिये भी प्रयुक्त होती है। इसके उपयोग से दूरी आदि के मापन में प्रयुक्त प्रकाश की तरंगदैर्ध्य के कोटि की यथार्थता (accuracy) प्राप्त होती है।

 मूलभूत सिद्धान्त 
right|thumb|300px|माइकल्सन व्यतिकरणमापी में प्रकाश की गति का मार्ग और व्यतिकरण
व्यतिकरणमापी अध्यारोपण के सिद्धान्त पर कार्य करता है। जब प्रकाश की दो तरंगें मिलती हैं, तब व्यतिकरण होता है। 

जब एक प्रकाशतरंग का तरंगशृंग (crest) प्रकाश की दूसरी तरंग के तरंगशृंग से तथा एक का गर्त (trough) दूसरे के गर्त से मिलता है, तब प्रकाश तीव्र होता है; पर इसके विपरीत जब एक तरंग का तरंगशृंग दूसरी तरंग के गर्त से मिलता है, तब प्रकाश की दोनों तरंगों का प्रकाश निरसित हो जाता है, अर्थात्‌ अंधकार हो जाता है। यही व्यतिकरण है।

व्यतिकरण के लिये प्रायः प्रकाश अथवा कोई अन्य विद्युतचुम्बकीय तरंग प्रयोग की जाती है। प्रायः प्रकाश के किसी पुंज (बीम) को किसी ग्रिड या 'अर्ध दर्पण' द्वारा दो भागों में बांट देते हैं। इसके बाद इनको अलग-अलग मार्गों से होकर ले जाया जाता है और किसी स्थान पर दोनों का व्यतिकरण कराया जाता है। जब ये पुंज मूल पुंज से अलग हुए थे तब तो एक ही कला (फेज) में थे किन्तु बाद में अलग-अलग दूरी चलने के कारण उनमें कलान्तर आ जाता है और इनके व्यतिकरण से प्राप्त पैटर्न इनके बीच के कलान्तर पर निर्भर करता है।

 उपयोग 
आधुनिक काल में व्यतिकरणमापी का उपयोग बढ़ता जा रहा है। कोयले की खानों की हवा में मिथेन\मेथेन द्वारा होनेवाले प्रदूषण का पता लगाने के लिए परिवहनीय व्यावहारिक व्यतिकरणमापी का उपयोग किया जाता है। अत्यधिक उच्च ताप, जैसे वात्या भट्टी का ताप, तथा पेंच की परिशुद्धता की जाँच के लिए भी व्यतिकरणमापी प्रयुक्त किया जा रहा है। व्यतिकरणमापी से 1 इंच के 1/10,00,00,000 तक की शुद्धता की जाँच की जा सकती है।

 इन्हें भी देखें 
 माइकेल्सन व्यतिकरणमापी

 फाब्री तथा पेरो व्यतिकरणमापी (Fabry and Perot Interferometer)

 परावर्ती सोपानक व्यतिकरणमापी (Reflecting Echelon Interferometer)

 सन्दर्भ
माइकेल्सन व्यतिकरणमापी

300px|right|thumb|प्रकाशीय मेज पर व्यवस्थित एक माइकेल्सन व्यतिकरणमापी 
300px|right|thumb|माइकेल्सन व्यतिकरणमापी में प्रकाश का पथ
प्रोफेसर ए. ए. माइकेल्सन के प्रारंभिक व्यतिकरणमापी मे दाहिनी ओर से एक प्रकाशकिरण दर्पण M पर आती है। M दर्पण का आधा भाग रजतित (silvered) होता है। जिससे केवल आधा प्रकाश परावर्तित होकर दर्पण M1 पर जाता है और शेष आधा प्रकाश अरजतित भाग से पारगमित होकर सीधा दर्पण M2 पर आपतित होता है तथा अपने पथ पर परावर्तित हो जाता है। दर्पण M1 तथा M2 एक दूसरे पर लंब होते हैं। दर्पण M1 तथा M2 से परावर्तित होनेवाली प्रकाश की किरणपुंजें पुन: दर्पण M पर आपतित होती है और प्रेक्षक इन दोनों किरणों के द्वारा बनी व्यतिकरण फ्रंजों को देखता है।

माइकेल्सन ने अपने व्यतिकरणमापी की सहायता से प्रकाश का वेग तथा प्रकाश की तरंग लंबाई मापी तथा सर्वप्रथम तारों का कोणीय व्यास ज्ञात किया। बीटेलजूज़ (Betelguese) प्रथम तारा है, जिसका कोणीय व्यास (0.049'') ज्ञात किया गया था। दूरदर्शक से युक्त माइकेल्सन व्यतिकरणमापी से अत्यधिक दूर स्थित तारों तथा मंद तारों की मापें ज्ञात करना संभव हो गया है। तारों से प्राप्त होनेवाली प्रकाशतरंगों से व्यतिकरण द्वारा तारों की दिशा, दूरी तथा विस्तार का निर्धारण किया जाता है।

 इन्हें भी देखें 
 व्यतिकरणमिति
 माइकलसन मोर्ले प्रयोग

 बाहरी कड़ियाँ 
 Diagrams of Michelson interferometers
 Application of a step-phase interferometer in optical communication
 European Gravitational Observatory
 A satellite view of the VIRGO interferometer
 A useful free software, to simulate and understand the Michelson interferometer principles, made by students of Faculty of Engineering of the University of Porto
 Block Engineering Michelson interferometer technology description

श्रेणी:व्यतिकरणमापी
फाब्री तथा पेरो व्यतिकरणमापी

300px|thumb|right|फार्बी-पेरो का व्यतिकरणमापी : इस व्यतिकरनमापी (etalon) में प्रकाश के प्रवेश करने के बाद बहु-आन्तरिक परावर्तन होता है।
फाब्री तथा पेरो व्यतिकरणमापी व्यतिकरणमापी में केवल दो व्यतिकारी किरणपुंजों का उपयोग किया गया है। 1893 ई. में बुलूच (Boulouch) ने सर्वप्रथम बताया कि अनेक व्यतिकारी किरणपुंजों के उपयोग से अधिक सुग्राहिता प्राप्त की जा सकती है। इस सिद्धांत का विकास 1897 ई. में फाब्री तथा पेरो द्वारा किया गया। इनके उपकरण में दो समतल समांतर कांचपट्ट रहते हैं, जिनपरश् पतला रजतश् फिल्म रहता है। जब विस्तृत प्रकाशस्त्रोत से ये पट्ट प्रदीप्त किए जाते हैं, तब इन पट्टों केश् मध्य से व्यतिकरण के कारण फ्रंज बनते हैं। ये फ्रंज अनंत परवलय होते हैं और ये समान झुकाव के फ्रंज कहलाते है। ये फ्रंज हाइडिंगर (Haidinger) फ्रंज के समान होते हैं, पर ये वह किरणपुंज के कारण तीव्र और चमकीले होते हैं।

इन बहुकिरणपुंजों के फ्रंजों के अनेकानेक उपयोग हैं। धन डेसिमीटर जल की संहति इस व्यतिकरण से मापी गई है और यह संहति एक किलोग्राम से 27 मिलिग्राम कम है। गैसीय अपवर्तनांक ज्ञात करने के लिए, यह व्यतिकरणमापी मानक साधन है। 1943 ई. में टोलैसकी (Tolansky) ने क्रिस्टल पृष्ठ की रूपरेखा ज्ञात करने में इस व्यतिकरणमापी का उपयोग किया। इससे इतनी परिशुद्धता थी कि क्रिस्टल जालक (crystal lattice) अंतराल को भी प्रकाशतरंगों द्वारा मापा जा सकता था। इस व्यतिकरणमापी से क्रिस्टल के आकृतिक लक्षण से लेकर आण्विक विमाएँ तक उद्घटित हो गई हैं। एकवर्णी तथा श्वेत दोनों प्रकार का प्रकाश इस व्यतिकरण में प्रयुक्त होता है।

 इन्हें भी देखें 
 व्यतिकरणमिति

 माइकेल्सन व्यतिकरणमापी

 परावर्ती सोपानक व्यतिकरणमापी (Reflecting Echelon Interferometer)

 बाहरी कड़ियाँ 
 Compact FP interferometer for gas analysis
 Advanced Design of Etalons- by Precision Photonics Corporation

श्रेणी:व्यतिकरणमापी
ऊष्मागतिकी का इतिहास

300px|right|thumb|सावरी का इंजन - सन १६९८ में थॉमस सावरी द्वारा निर्मित वाणिज्यिक रूप से उपयोगी विश्व का प्रथम वाष्प इंजन
ऊष्मागतिकी, भौतिक विज्ञान, रसायन विज्ञान और व्यापक रूप में विज्ञान का ही महत्वपूर्ण और मूलभूत विषय रहा है। ऊष्मागतिकी विज्ञान की वह शाखा है जिसमें यान्त्रिक कार्य तथा ऊष्मा में परस्पर सम्बन्ध का वर्णन किया जाता है, यह प्रमुख रूप से यान्त्रिक कार्य तथा ऊष्मा के परस्पर रुपान्तरण से सम्बन्धित है।

ऊष्मागतिकी के मुख्यतः दो नियम है-
 यदि किसी निकाय को H ऊष्मा देते हैं तो दी गयी ऊष्मा का कुछ भाग निकाय की आन्तरिक ऊर्जा में वृद्धि (ΔI) तथा शेष ऊष्मा निकाय द्वारा कार्य करने में व्यय होती है। H= ΔI+W
 ऊष्मा का पूर्ण रूप से यान्त्रिक ऊर्जा में परिवर्तन असम्भव है।
 शाखाओं का विकास 
ऊष्मागतिकी की मुख्य शाखाओं का प्रादुर्भाव लगभग निम्नलिखित समयावली ले अनुसार हुआ-

 उष्मारसायन - 1780 के दशक में
 चिरसम्मत उष्मारसायन - 1824
 रसायन ऊष्मागतिकी - 1876Thermoeconomics
 सांख्यिकीय यांत्रिकी - c. 1880s
 साम्यवस्था ऊष्मागतिकी
 अभियांत्रिकी ऊष्मागतिकी
 Chemical engineering thermodynamics - c. 1940s
 Non-equilibrium thermodynamics - 1941
 Small systems thermodynamics - 1960s
 Biological thermodynamics - 1957
 Ecosystem thermodynamics - 1959
 Relativistic thermodynamics - 1965
 Quantum thermodynamics - 1968
 Black hole thermodynamics - c. 1970s
 Geological thermodynamics - c. 1970s
 Biological evolution thermodynamics - 1978
 Geochemical thermodynamics - c. 1980s
 Atmospheric thermodynamics - c. 1980s
 Natural systems thermodynamics - 1990s
 Supramolecular thermodynamics - 1990s
 Earthquake thermodynamics - 2000
 Drug-receptor thermodynamics - 2001
 Pharmaceutical systems thermodynamics – 2002

ऊष्मागतिकी के कुछ विचार दूसरे क्षेत्रों में भी प्रयुक्त हुएहैं-
 Thermoeconomics - c. 1970 के दशक में

 बाहरी कड़ियाँ 
 History of Statistical Mechanics and Thermodynamics - Timeline (1575 to 1980) @ Hyperjeff.net
 History of Thermodynamics - University of Waterloo
 Thermodynamic History Notes - WolframScience.com
 Brief History of Thermodynamics - Berkeley [PDF]
 History of Thermodynamics - ThermodynamicStudy.net
 Historical Background of Thermodynamics - Carnegie-Mellon University
 History of Thermodynamics - In Pictures

श्रेणी:ऊष्मागतिकी का इतिहास
पुलिंद

right|thumb|200px|भारतीय उपमहाद्वीप में रामायण-महाभारत से सम्बंधित स्थल: पुलिंदों के इलाक़े की तरफ़ ध्यान दें जो विंध्य पर्वत क्षेत्र के पास (नक़्शे के बीच में) स्थित है
पुलिंद भारतीय उपमहाद्वीप के मध्य भाग में स्थित विंध्य पर्वतों के क्षेत्र में बसने वाले एक प्राचीन क़बीले और जनजाति का नाम था। सन् २६९ ईसापूर्व से २३१ ईसापूर्व तक सम्राट अशोक द्वारा शिलाओं पर तराशे गए आदेशों में पुलिंदों का, उनकी पुलिंदनगर नामक राजधानी का और उनके पड़ोसी क़बीलों का ज़िक्र मिला है। इस से इतिहासकार यह अंदाज़ा लगते हैं कि संभवतः उनकी राजधानी भारत के आधुनिक मध्य प्रदेश राज्य के जबलपुर ज़िले के क्षेत्र में रही होगी। कुछ विद्वानों का समझना है कि वर्तमान बुंदेलखंड इलाक़े का नाम "पुलिंद" शब्द का परिवर्तित रूप है, हालांकि इस तर्क पर विवाद जारी है।

ऐतिहासिक स्रोतों में पुलिंदों का विंध्य प्रदेश के साथ साफ़ सम्बन्ध दिखता है, लेकिन उनके कबीले की शाखाएँ हिमालय क्षेत्र और असम तक फैली हुई थीं। हिमालय के क्षेत्र में उन्हें कुणिंद नामक जनजाति से सम्बंधित समझा जाता था।
महाभारत के वनपर्व के अनुसार उस समय इस क्षेत्र में कुणिंद राजा *सुबाहु* का राज था। भारत में इन्हे भील कहा गया है  ।

पुलिंद जाति के विषय में सबसे प्राचीन प्रमाण सम्राट अशोक के अभिलेखों में मिलते है :
9. हिदा लाजविशवषि योनकंबोजेषु नाभकनाभपंतिषु भोजपितिनिक्येषु

10. अधपालदेषु षवता देवानंपियषा धंमानुषथि अनुवतंति यत पि दुता

— सम्राट अशोक का प्रमुख शिलालेख 13,  कालसी चट्टान, दक्षिणी भाग

अनुवाद : यहाँ राजा (अशोक) के क्षेत्र में, यवन और कम्बोज में, नभक और नभपांकित में, भोज और पितिनिक में, आंध्र और पुलिंद में, (साम्राज्य में) हर जगह (लोग) देवताओं-के-प्रिय (अशोक) के बताएं नैतिकता में निर्देशों का पालन कर रहे हैं। 

 इन्हें भी देखें 
 अशोक के आदेश
 विंध्य पर्वत

 सन्दर्भ 

श्रेणी:भारत का इतिहास
श्रेणी:भारत की प्राचीन जातियाँ
श्रेणी:प्राचीन जातियाँ
श्रेणी:विलुप्त मानव जातियाँ
किरात

अंगूठाकार|बिरुपाक्ष किरात देवता पशुपतिनाथ मन्दिर (नेपाल)
किरात लोग, जिन्हें  किरांती या भील के रूप में भी जाना जाता है, एक तिब्बती-बर्मी जातीय समूह हैं, जो नेपाल के मूल निवासी हैं। किरात लोग बिशेष रुप से    नेपाल के पूर्वी हिमालयी क्षेत्र ओर भारत का सिक्किम राज्य और पश्चिम बंगाल के उत्तरी पहाड़ी क्षेत्र, दार्जिलिंग और कलिम्पोंग जिलों में रहते है ।
अंगूठाकार|310x310पिक्सेल|किरातार्जुनीयम  किरात और अर्जुन  
किरात, प्राचीन संस्कृत ग्रंथों में हिमालय के कुछ क्षेत्रों और पूर्वोत्तर भारत में बसने वाली कुछ जातियों का नाम था। किरात एक प्रजाति है जो कि सिंधु घाटी सभ्यता के समय से रह रहे है ।
यजुर्वेद (शुक्ल ३०.१६; कृष ३.४, १२, १) में और अथर्ववेद (१०.४,१४) में इनका सबसे प्राचीन उल्लेख मिलता है। संभव है कि यह मंगोल या मंगोल-प्रभावित जन-समुदायों के लिए प्राचीन शब्द रहा हो।

 नाम का स्रोत 
यह ठीक से ज्ञात नहीं है कि "किरात" नाम कहा से उत्पन्न हुआ। संभव है कि यह दो अंशों को जोड़कर बना हो - किर (यानि 'सिंह') और ति (यानि 'लोग'), अर्थात 'सिंह की प्रवृत्ति वाले लोग'।। भारत में किरात को जाट कहा गया है यह भी संभव है कि यह पूर्वी नेपाल की "किरांती" नामक तिब्बती जाती के नाम का एक और रूप हो।

 वर्णन 
प्राचीन ग्रंथों में इन्हें "सुनहरे" या "पीले" रंग का बुलाया गया है। इनका ज़िक्र अक्सर निषाद और पुलिंद जातियों के साथ किया जाता था, लेकिन निषादों का रंग सांवला या काला बताया गया है , वैसे निषाद , पुलिंद , शबर , किरात यह सभी  भील  प्रजाति से संबंधित है । "योग वशिष्ठ" ग्रन्थ में श्री रामचंद्र जंगल में किरातों द्वारा फैलाए गए जाल के बारे में बात कहते हैं, जिस से यह संकेत मिलता है कि प्राचीन युग में शायद किरातों को एक शिकार करने वाले समुदाय के रूप में देखा जाता हो।

ऐतिहासिक सूत्रों से कुछ सबूत मिलते हैं कि किरात शिव के उपासक थे। महाभारत में वर्णन है कि शिवजी की किरातों के कुल-देवता होने की स्थित को देखते हुए अर्जुन ने कुछ समय के लिए किरात वेशभूषा और नाम अपना लिए थे ताकि वह शिवजी से तीरंदाज़ी और एनी युद्ध-कलाएँ सीख सके।

 इन्हें भी देखें 
 
 यलम्बर

 सन्दर्भ 

श्रेणी:प्राचीन जातियाँ
श्रेणी:भारत की प्राचीन जातियाँ
श्रेणी:भारत का इतिहास
श्रेणी:नेपाल का इतिहास
श्वेत अश्व मंदिर

300px|thumb|right|श्वेत अश्व विहार

श्वेत अश्व विहार चीन के हेनान प्रांत के ल्युओयांग शहर में स्थित है। चीन में सरकार द्वारा संचालित यह बौद्ध विहार चीनी एवं भारतीय संस्कृतियों की संगमस्थली है और सांस्कृतिक मेलजोल की शानदार उपलब्धियों का प्रतीक है। कई भारतीय नेता इस विहार का दर्शन कर चुके हैं।

यह विहार 'व्हाइट हार्स विहार' के नाम से भी जाना जाता है। चीन का पहला विहार माना जाता है। लगभग 3,450 वर्ग मीटर क्षेत्र में फैले इस विहार का उद्घाटन भारतीय राष्ट्रपति प्रतिभा पाटील ने 29 मई 2010 को किया था।

ऐतिहासिक दस्तावेजों के अनुसार, हान राजवंश (206 ईसा पूर्व से 220 ईसवी) के एक राजा ने दो भारतीय बौद्ध भिक्षुओं के सम्मान में बैमा विहार के निर्माण का आदेश दिया था। दरअसल, राजा ने अपने दूतों को पश्चिम से बौद्ध सिद्धांतों को लाने का आदेश दिया था।

दूत दो प्रमुख भारतीय बौद्ध भिक्षुओं के साथ 67 ईसवी में ल्युयांग लौटे थे। भिक्षुओं के पास बौद्ध साहित्य व मूर्तियां थीं, जिन्हें वे सफेद घोड़ों की पीठ पर लादकर ले गए थे।

उसके बाद एक विहार का निर्माण कराया गया और चीन का पहला बौद्ध शास्त्र दोनों बौद्ध भिक्षुओं ने इसी विहार में बैठकर संस्कृत से चीनी में अनुवाद किया था। इसी जगह से पूर्वी एशिया और दक्षिण पूर्व एशिया में बौद्ध धर्म का प्रसार शुरू हुआ।

पूर्व भारतीय प्रधानमंत्रीयों पी.वी. नरसिंन्हा राव और अटल बिहारी वाजपेयी ने क्रमश: 1993 और 2003 में बैमा विहार के दर्शन किये थे।

 इन्हें भी देखें 

 बौद्ध धर्म के तीर्थ स्थल
 चीन में बौद्ध धर्म

श्रेणी:चीन के बौद्ध मंदिर
श्रेणी:बौद्ध धर्म
सेर (वज़न का माप)

thumb|दो सेर
thumb|आधा सेर
thumb|240px|"रत्ती" एक प्रकार का बीज होता है जिसपर "रत्ती" नाम का वज़न आधारित है - एक "सेर" में ७,६८० रत्तियाँ आती हैं
सेर भारतीय उपमहाद्वीप का एक पारम्परिक वज़न का माप है। आधुनिक वज़न के हिसाब से ऐक सेर लगभग ९३३ ग्राम के बराबर है, यानि एक किलोग्राम से थोड़ा कम।

 पारम्परिक भारतीय वज़न 
पारम्परिक भारतीय वज़न इस प्रकार हैं -
 ८ धान'' की एक रत्ती बनती है
 ८ रत्ती का एक माशा बनता है
 १२ माशों का एक तोला बनता है
 ५ तोलों की एक छटाक बनती है
 १६ छटाक का एक सेर बनता है
 ५ सेर की एक पनसेरी बनती है
 ८ पनसेरियों का एक मन''' बनता है|

 रत्ती (वज़न का माप)

 सन्दर्भ 

श्रेणी:पारम्परिक भारतीय इकाई
श्रेणी:द्रव्यमान की इकाईयाँ
रत्ती (वज़न का माप)

thumb|240px|" मुलेठी का बीज जिसे घुँघची कहा जाता है जिसपर "रत्ती" नाम का वज़न आधारित है
रत्ती भारतीय उपमहाद्वीप का एक पारम्परिक वज़न का माप है, जो आज भी ज़ेवर तोलने के लिए जोहरियों द्वारा प्रयोग किया जाता है। आधुनिक वज़न के हिसाब से एक रत्ती  ०.१२१४९७९५६२५ ग्राम के बराबर है।

 पारम्परिक भारतीय वज़न 
पारम्परिक भारतीय वज़न इस प्रकार हैं -
 ४ धान की १ रत्ती बनती है।
 ८ रत्ती का १ माशा बनता है।
 १२ माशों का १ तोला बनता है।
 ५ तोलों की १ छटाक बनती है।
 १६ छटाक का १ सेर बनता है।
 ५ सेर की १ पनसेरी बनती है।
 ८ पनसेरियों का १ मन बनता है।

 इन्हें भी देखें 
 अत्ती या गुंजा
 तोला (वज़न का माप)
 सेर (वज़न का माप)
रत्ती भर शर्म नहीं क्यों कहा जाता है
"रत्ती" यह शब्द लगभग हर जगह सुनने को मिलता है। जैसे - रत्ती भर भी परवाह नहीं, रत्ती भर भी शर्म नहीं, रत्ती भर भी अक्ल नहीं...!!

आपने भी इस शब्द को बोला होगा, बहुत लोगों से सुना भी होगा। आज जानते हैं 'रत्ती' की वास्तविकता, यह आम बोलचाल में आया कैसे?

आपको यह जानकर आश्चर्य होगा कि रत्ती एक प्रकार का पौधा होता है, जो प्रायः पहाड़ों पर पाया जाता है। इसके मटर जैसी फली में लाल-काले रंग के दाने (बीज) होते हैं, जिन्हें रत्ती कहा जाता है। प्राचीन काल में जब मापने का कोई सही पैमाना नहीं था तब सोना, जेवरात का वजन मापने के लिए इसी रत्ती के दाने का इस्तेमाल किया जाता था।

सबसे हैरानी की बात तो यह है कि इस फली की आयु कितनी भी क्यों न हो, लेकिन इसके अंदर स्थापित बीजों का वजन एक समान ही 121.5 मिलीग्राम (एक ग्राम का लगभग 8वां भाग) होता है।

तात्पर्य यह कि वजन में जरा सा एवं एक समान होने के विशिष्ट गुण की वजह से, कुछ मापने के लिए जैसे रत्ती प्रयोग में लाते हैं। उसी तरह किसी के जरा सा गुण, स्वभाव, कर्म मापने का एक स्थापित पैमाना बन गया यह "रत्ती" शब्द।

 सन्दर्भ 

श्रेणी:पारम्परिक भारतीय इकाई
श्रेणी:द्रव्यमान की इकाईयाँ
भेड़ पालन

300px|thumb|right|भेड़ों का झुण्ड
300px|thumb|right|अर्जेंटीना के पैटागोनिया में भेड़

भेड़ का मनुष्य से सम्बन्ध आदि काल से है तथा भेड़ पालन एक प्राचीन व्यवसाय है। भेड़ पालक भेड़ से ऊन तथा मांस तो प्राप्त करता ही है, भेड़ की खाद भूमि को भी अधिक ऊपजाऊ बनाती है। भेड़ कृषि-अयोग्य भूमि में चरती है, कई खरपतवार आदि अनावश्यक घासों का उपयोग करती है तथा उंचाई पर स्थित चरागाह जोकि अन्य पशुओं के अयोग्य है, उसका उपयोग करती है। भेड़ पालक भेड़ों से प्रति वर्ष मेमने प्राप्त करते हैं।A Beginner's Guide to Raising Sheep  भेड़ : 
भेड़ पालन करने के लिए शुरुआती गाइड.

विश्व में भेड़ पालन 
संयुक्त राष्ट्र खाद्य और कृषि संगठन के डाटाबेस के अनुसार, भेड़ के प्रमुख (1993 से 2013 तक की औसत) शीर्ष पांच देश: मुख्य भूमि चीन (146.5 मिलियन), ऑस्ट्रेलिया (101.1 मिलियन), भारत (62.1 मिलियन), ईरान (51.7 मिलियन), और पूर्व सूडान (46.2 मिलियन)।

2013 में, भेड़ संख्या के प्रमुख पांच देशों में मुख्य भूमि चीन (175 मिलियन), ऑस्ट्रेलिया (75.5 मिलियन), भारत (53.8 मिलियन), पूर्व सूडान (52.5 मिलियन), और ईरान (50.2 मिलियन) थे। 2013 में, भेड़ों की संख्या इस प्रकार थी : एशिया में 44%, अफ्रीका में 28.2%; यूरोप में 11.2%, ओशिनिया में 9.1%, अमेरिका में 7.4%।

भेड़ के मांस के शीर्ष उत्पादक (1993 से 2013 तक की औसत) इस प्रकार थे: मुख्य भूमि चीन (1.6 मिलियन); ऑस्ट्रेलिया (618,000), न्यूजीलैंड (519,000), यूनाइटेड किंगडम (335,000), और तुर्की (288,857)। [2] 2013 में भेड़ मांस के शीर्ष पांच उत्पादक मुख्य भूमि चीन (2 मिलियन), ऑस्ट्रेलिया (660,000), न्यूजीलैंड (450,000), पूर्व सूडान (325,000), और तुर्की (295,000) थे। 
FAOSTAT  डाटाबेस .

भेड़ पालन  व्यवसाय
भेड़ ग्रामीण अर्थव्यवस्था और सामाजिक संरचना से जुड़ा हुआ है यह व्यवसाय मांस, दूध, ऊन, कार्बनिक खाद और अन्य उपयोगी सामग्री देता है। भेड़ पालको को इनके परवरिश के कई फायदे हैं इसलिए, निम्नलिखित बिंदुओं पर ध्यान देना चाहिए-
प्रजनन और नस्ल 
अच्छे नस्लों की देशी, विदेशी और संकर प्रजातियों का चयन उनके उद्देश्य के अनुसार किया जाना चाहिए।
 मांस के लिए मालपुरा, जैसलमेरी, मंडिया, मारवाड़ी, नाली शाबाबाद और छोटानागपुरी और बीकानेरी, मैरिनो, कोरीडायल, रामबुतू आदि का चयन किया जाना चाहिए। 
दरी ऊन के लिए मुख्य रूप से मालापुरा, जैसलमेरी, मारवाड़ी, शहाबाबाद और छोटानागपुरी हैं उपयुक्त है। 
मौसम के अनुसार इनका प्रजनन किया जाना चाहिए। भेड़ के प्रजनन के लिए 12-18 महीनों की आयु उचित माना गया है।
अधिक गर्मी और बरसात के मौसम में प्रजनन नहीं होना चाहिए। इससे मृत्यु दर बढ़ जाती है।

 इन्हें भी देखें 
 पशुपालन
सन्दर्भ

श्रेणी:पशुपालन
तोला (वज़न का माप)

thumb|240px|ब्रिटिश ईस्ट इण्डिया कम्पनी के एक रुपये के चांदी के सिक्के ठीक एक तोले का वज़न रखते थे
तोला भारतीय उपमहाद्वीप का एक पारम्परिक वज़न का माप है, जो आज भी ज़ेवर तोलने के लिए जोहरियों द्वारा प्रयोग किया जाता है। आधुनिक वज़न के हिसाब से एक तोला ११.६६३८०३८ ग्राम के बराबर है।

 पारम्परिक भारतीय वज़न 
पारम्परिक भारतीय वज़न इस प्रकार हैं -
 ८ धान की एक रत्ती बनती है
 ८ रत्ती का एक माशा बनता है
 १२ माशों का एक तोला बनता है
 ५ तोलों की एक छटाक बनती है
 १६ छटाक का एक सेर बनता है
 ५ सेर की एक पनसेरी बनती है
 ८ पनसेरियों का एक मन बनता है

या
पुराने भारतीय नाप-तौल :-
८ खसखस = १ चावल = २४.४१४०६२५ mg,

८ चावल = १ रत्ती = १९५.3125 mg,

८ रत्ती = १ माशा = १.५६२६ gm,

८ माशा = १ तोला = १२.५ gm

५ तोला = १ छटांक = ६२.५ gm,

४ छटांक = २० तोला या १ पाव = २५० gm ,

८ छटांक या ४० तोला = १ अधसेरा = ५०० gm ,

१६ छटांक या ८० तोला = १ सेर = १ kg ,

५ सेर = ५ kg = १ पसेरी,

८ पसेरी = ४० kg = ४० सेर = १ मन,

१०० kg = १ क्विंटल या (२ मन २० सेर = २.५ मन)।

 इन्हें भी देखें 
 रत्ती (वज़न का माप)
 सेर (वज़न का माप)

 सन्दर्भ 

श्रेणी:पारम्परिक भारतीय इकाई
श्रेणी:द्रव्यमान की इकाईयाँ
Conversion from सेर to ग्राम is wrong. Please correct as given below. 

एक सेर = 933.104 ग्राम
16 छटांक =1 सेर
1 छटांक = 58.319 ग्राम
किलो ग्राम = 85.7353521 तोला
तोला =11.6638 ग्राम
बकुलाही नदी

250px|thumb|विश्वनाथगंज के शनि देव मंदिर से गुज़रती बकुलाही नदी
बकुलाही नदी (Bakulahi River) भारत के उत्तर प्रदेश राज्य में बहने वाली एक नदी है। यह रायबरेली ज़िले के भरतपुर झील से उत्पन्न होकर उत्तर प्रदेश के कई ज़िलों से गुज़रती है। 

 इतिहास 
बकुलाही नदी अति प्राचीन वेद वर्णित नदी है। इस नदी का प्राचीन नाम 'बालकुनी' था, किन्तु बाद में परिवर्तित होकर 'बकुलाही' हो गया। बकुलाही शब्द लोक भाषा अवधी का शब्द है। जनश्रुति के अनुसार बगुले की तरह टेढ़ी-मेढ़ी होने के कारण भी इसे बकुलाही कहा जाता है।

 उद्गम 
बकुलाही नदी उद्गम का उत्तर प्रदेश के रायबरेली ज़िला के भरतपुर झील से हुआ है। वहां से चलते हुए यह नदी बेंती झील, मांझी झील और कालाकांकर झील से जलग्रहण करते हुए बड़ी नदी का स्वरूप प्राप्त करती है।प्रतापगढ़ मुख्यालय के दक्षिण में स्थित मान्धाता ब्लॉक को हरा-भरा करते हुए यह नदी आगे जाकर खजुरनी गांव के पास गोमती नदी की सहायक नदी सई में मिल जाती है।

 पौराणिक उल्लेख 
बकुलाही नदी का संक्षिप्त वर्णन वेद पुराण तथा कई धर्मग्रंथों में है। महर्षि वाल्मीकि द्वारा रचित वाल्मीकि रामायण में बकुलाही नदी का उल्लेख किया गया है। वाल्मीकि रामायण में बकुलाही नदी का जिक्र इस प्रकार है, जब भगवान राम के वन से वापस आने की प्रतीक्षा में व्याकुल भरत के पास हनुमान जी राम का संदेश लेकर पहुंचते हैं। हनुमान जी से भरत जी पूछते हैं कि मार्ग में उन्होंने क्या-क्या देखा। इस पर हनुमान जी का उत्तर होता है-

 सो अपश्यत राम तीर्थम् च नदी बालकुनी तथा बरूठी, 
  गोमती चैव भीमशालम् वनम् तथा।

वहीं इस नदी का वर्णन श्री भयहरणनाथ चालीसा के पंक्ति क्रमांक 27 के इन शब्दों में है-

  बालकुनी इक सरिता पावन। 
 उत्तरमुखी पुनीत सुहावन॥

 इन्हें भी देखें 
 रायबरेली ज़िला

 बाहरी कड़ियाँ
बकुलाही नदी

 सन्दर्भ 

श्रेणी:हिन्दू धर्म
श्रेणी:उत्तर प्रदेश का भूगोल
श्रेणी:उत्तर प्रदेश की नदियाँ
श्रेणी:रायबरेली ज़िला
श्रेणी:प्रतापगढ़ ज़िला, उत्तर प्रदेश
ज़रफ़शान नदी

thumb|230px|ताजिकिस्तान के अइनी ज़िले में ज़रफ़शान नदी का एक नज़ारा
thumb|230px|ज़रफ़शान नदी के मार्ग का नक़्शा
ज़रफ़शान नदी (ताजिकी: Дарёи Зарафшон, दरिया-ए-ज़रफ़शान; अंग्रेज़ी: Zeravshan River, ज़ेरवशान रिवर) मध्य एशिया की एक नदी है।

यह ताजिकिस्तान में पामीर पर्वतमाला में शुरू होती है और ३०० किमी पश्चिम की और ताजिकिस्तान के अन्दर ही बहती है। ताजिकिस्तान के पंजाकॅन्त (Панҷакент) शहर से गुज़रती हुई फिर यह उज़बेकिस्तान में दाख़िल होती है और उत्तर-पश्चिम की तरफ़ बहती है। फिर यह समरक़न्द की प्रसिद्ध नगरी के पास से निकलती है, जो पूरी तरह इस नदी द्वारा बनाए गए नख़लिस्तान (ओएसिस) पर निर्भर है (बिना इस नदी के यह एक मरूभूमी होता)। समरक़न्द से आगे चलकर उज़बेकिस्तान के नवोइ (Навоий) और बुख़ारा के शहरों से गुज़रकर क़ाराकुल शहर पहुँचती है और फिर आगे के रेगिस्तान की रेतों में ओझल हो जाती है। किसी ज़माने में यह और भी आगे चलकर अपने पानी को आमू दरिया में मिला देती थी, लेकिन वर्तमान में उस तक पहुँचने से पहले ही रेगिस्तान इसे सोख लेता है। इस बदलाव का मुख्य कारण यह है कि ज़रफ़शान का बहुत सा पानी अब सिंचाई के लिए खींच लिया जाता है जिस से इसके आगे के हिस्से में पानी का बहाव बहुत ही कम हो चुका है।

 नाम की उत्पत्ति और रेत में सोने की मौजूदगी 
फ़ारसी में "ज़रफ़शान" () का मतलब "सोने की फुहार वाली" है। इसका नाम यह इसलिए पड़ा क्योंकि इसके ऊपरी हिस्से में रेत में कुछ सोने के कण मिलते हैं। इसके दोनों शब्दों ("ज़र" और "अफ़शान") का वर्णन इस प्रकार है -
 "ज़र" का अर्थ फ़ारसी में "सोना" है और यही शब्द संस्कृत में "हर" के रूप में आया। ध्यान दें कि क्योंकि फ़ारसी और संस्कृत दोनों हिंद-ईरानी भाषा परिवार की बहनें हैं इसलिए इनके शब्द अक्सर एक जैसे सजातीय शब्द हुआ करते हैं। "हर" और "ज़र" दोनों का अर्थ कभी "पीला या सोने के रंग जैसा" हुआ करता था। समय के साथ फ़ारसी में "ज़र" का अर्थ "सोना" और "ज़र्द" का अर्थ "पीला रंग" पड़ गया, जबकि संस्कृत में "हर"/"हरि" का अर्थ "पीला-हरा" और फिर केवल "हरा" पड़ गया।
 "अफ़शान" का अर्थ "बिखेरने वाला" या "फुहार देने वाला" होता है। जैसे किसी बहुत सुन्दर नज़ारे को "हुस्न अफ़शान" कहा जाता है। हिंदी-उर्दू में इसका अधिक प्रयोगित रूप "अफ़शाँ" है।

 उच्चारण सहायता 
ध्यान दीजिये की "बुख़ारा" जैसे शब्दों में 'ख़' की ध्वनि का उच्चारण 'ख' से थोड़ा भिन्न है।

 इन्हें भी देखें 
 पामीर पर्वतमाला
 ताजिकिस्तान
 समरक़न्द
 बुख़ारा

 सन्दर्भ 

श्रेणी:मध्य एशिया
श्रेणी:मध्य एशिया की नदियाँ
श्रेणी:अफ़्गानिस्तान की नदियाँ
तेक्विक्सकुऐक

तेक्विक्सकुऐक (स्पैनिश: Tequixquiac) मेक्सिको के ओक्साका राज्य में स्थित एक शहर है।

thumb|तेक्विक्सकुऐक

श्रेणी:मेक्सिको
श्रेणी:शहर
पंजाकॅन्त

thumb|220px|पंजाकॅन्त का बाज़ार
thumb|220px|पंजाकॅन्त ज़िला ताजिकिस्तान के पश्चिमोत्तर में स्थित है
thumb|220px|पंजाकॅन्त का बाहर मिलने वाले प्राचीन खँडहर
पंजाकॅन्त (ताजिकी: Панҷакент, फ़ारसी: , रूसी: Пенджикент, अंग्रेज़ी: Panjakent) उत्तर-पश्चिमी ताजिकिस्तान के सुग़्द प्रांत में ज़रफ़शान नदी के किनारे बसा हुआ एक शहर है। सन् २००० की जनगणना में यहाँ की आबादी ३३,००० थी। यह प्राचीनकाल में सोग़दा का एक प्रसिद्ध शहर हुआ करता था और उस पुरानी नगरी के खँडहर आधुनिक पंजाकॅन्त शहर के बाहरी इलाक़ों में देखे जा सकते हैं।

 उच्चारण 
"पंजाकॅन्त" शब्द में 'क' पर लगी 'ऍ' की मात्रा के उच्चारण पर ध्यान दें। यह 'ए' और 'ऐ' दोनों के स्वरों से ज़रा भिन्न है।

 इतिहास 
प्राचीन पंजाकॅन्त ५वीं सदी ईस्वी में शुरू हुआ और सोग़दाईयों के "पंच" नामक राज्य की राजधानी हुआ करता था और इसका नाम "पंचेकंथ" था। यहाँ के लोग अधिकतर ज़र्थुष्ती (पारसी) धर्म के अनुयायी थे लेकिन माना जाता है कि सोग़दा पर भारतीय संस्कृति की गहरी छाप भी थी, जिस से कुछ वैदिक रीति-रिवाज भी माने जाते थे। यहाँ व्यापार और कृषि दोनों पनपे, क्योंकि यह रेशम मार्ग पर पड़ता था (जहाँ से माल चीन और यूरोप व मध्य पूर्व के दरमियान आता-जाता था)।

सन् ७२२ ई॰ में अरबी फ़ौजों ने धावा बोलकर पंजाकॅन्त पर क़ब्ज़ा जमा लिया। शहर का आख़री शासक ज़रफ़शान नदी ने ऊपर वाले हिस्सों की तरफ़ भाग गया लेकिन पकड़कर मार दिया गया। आने वाले ५० सालों तक आक्रामकों ने नगर पर शासन किया जिस दौरान शहर का ऊपरी हिस्सा लोगों से ख़ाली कर दिया गया और वीरान हो गया। नगर के इस भाग में पाए गए खंडहरों से पता चलता है कि यहाँ के लोगों का रहन-सहन, रीति-रिवाज और कला संस्कृति क्या थी।

 इन्हें भी देखें 
 ताजिकिस्तान
 सोग़दा
 ज़रफ़शान नदी

 सन्दर्भ 

श्रेणी:सुग़्द प्रान्त
श्रेणी:मध्य एशिया
श्रेणी:मध्य एशिया के शहर
श्रेणी:ताजिकिस्तान के शहर
उरई

उरई (Orai) भारत के उत्तर प्रदेश राज्य के जालौन ज़िले में स्थित एक नगर और नगरपालिका है। यह उस ज़िले का मुख्यालय भी है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN shsjaabajsmahil mahi saurabh  the son of mahil 
9788131707975

 विवरण 
रेलवे लाईन और बस मार्ग पर यह शहर कानपुर और झाँसी के मध्य में है। उरई बुन्देलखण्ड क्षेत्र में स्थित है। कानपुर और झाँसी से नियमित अन्तराल पर बस और ट्रेन कि सुविधा से उरई पहुन्चने के साधन आसान हो गये हैं। यह कस्बा राष्ट्रीय राजमार्ग 27 पर स्थित है।
यह शहर आल्हा उदल के मामा महिल की नगरी है 
उरई में महिल तालाब भी स्थित है जो जो उरई के सौंदर्य का प्रतीक है उरई का प्रसिद्ध मौनी मंदिर (शक्ति पीठ ) यहां के लोगो का युगों युगों से आस्था का केंद्र बना हुआ है 
उरई की प्रसिद्ध मिठाई गुलाब जामुन, पेड़ा है जो भारत में बहुत ही प्रसिद्ध है 

फैक्ट्री :-
उरई में हिंदुस्तान यूनिलीवर, लोहा की चादर फैक्ट्री, बहुत सी कई बड़ी बड़ी इंडस्ट्री है 
शिक्षा:-
उरई में उच्च शिक्षा के लिए दयानंद वैदिक कॉलेज (डी० वी० डिग्री कॉलेज) और गाँधी महाविद्यालय जैसी सुप्रसिद्ध सरकारी संस्थाओं समेत कई निजी संस्थान भी हैं। साथ ही गाँधी इंटर कॉलेज, जी आई सी इंटर कॉलेज, इंजीनियरिंग कॉलेज, मेडिकल कॉलेज है

 इन्हें भी देखें 
 जालौन ज़िला

 सन्दर्भ 

श्रेणी:उत्तर प्रदेश के नगर
श्रेणी:जालौन ज़िला
श्रेणी:जालौन ज़िले के नगर
*
कॅप्लर-२२ तारा

thumb|230px|कॅप्लर २२ के ग्रहीय मंडल की हमारे सौर मंडल के अंदरूनी भाग से तुलना
कॅप्लर-२२ उर्फ़ कॅप्लर-२२ए (Kepler-22a) पृथ्वी से ६०० प्रकाश वर्ष दूर हंस तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा छोटा और तापमान में उस से ठंडा है।

 पृथ्वी जैसा ग्रह मिला 
५ दिसम्बर २०११ में वैज्ञानिकों ने घोषणा की के कॅप्लर-२२ तारे के इर्द-गिर्द पृथ्वी से ज़रा बड़ा ग़ैर-सौरीय ग्रह परिक्रमा करता हुआ पाया गया है। यह महापृथ्वी इस तारे के वासयोग्य क्षेत्र में स्थित है, यानि यहाँ पानी और जीवन होने की सम्भावना है, हालाँकि उनके अस्तित्व का ज्ञात होना फ़िलहाल कठिन है। यह पहला पृथ्वी जैसा ग्रह मिला है जो किसी तारे के वासयोग्य क्षेत्र में स्थित है। ग्रह का नाम कॅप्लर-२२बी (Kepler-22b) रखा गया है।

 इन्हें भी देखें 
 कॅप्लर-२२बी
 ग़ैर-सौरीय ग्रह
 महापृथ्वी

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:हंस तारामंडल
श्रेणी:बहिर्ग्रह
कॅप्लर-२२बी

thumb|230px|कॅप्लर २२ के ग्रहीय मंडल की हमारे सौर मंडल के अंदरूनी भाग से तुलना
कॅप्लर-२२बी (Kepler-22b) पहला ज्ञात ग़ैर-सौरीय ग्रह है जो पृथ्वी जैसा है और एक सूरज जैसे तारे के वासयोग्य क्षेत्र में परिक्रमा कर रहा है। यह पृथ्वी से ६०० प्रकाश वर्ष दूर हंस तारामंडल के क्षेत्र में स्थित कॅप्लर-२२ तारे की परिक्रमा कर रहा है।NASA Press Release, "NASA's Kepler Confirms Its First Planet In Habitable Zone", 12/5/2011, http://www.nasa.gov/centers/ames/news/releases/2011/11-99AR.html 

वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया और इसके अस्तित्व की घोषणा ५ दिसम्बर २०११ को की।BBC NEWS, "Kepler 22-b: Earth-like planet confirmed" 12/5/2011 http://www.bbc.co.uk/news/science-environment-16040655  अंदाज़ा लगाया जाता है कि यह पृथ्वी का २.४ गुना व्यास (डायामीटर) रखता है, लेकिन इसकी सतह कैसी है इसका कोई अनुमान नहीं लग पाया है।Space.com, "NASA Telescope Confirms Alien Planet in Habitable Zone" 12/5/2011 http://www.space.com/13821-nasa-kepler-alien-planets-habitable-zone.html  अगर इसका घनत्व (डॅन्सिटी) पृथ्वी जैसा हुआ तो इसका द्रव्यमान (मास) पृथ्वी का १३.८ गुना होगा और इसकी सतह पर इसका गुरुत्वाकर्षण पृथ्वी का २.४ गुना होगा। यानि इसकी सतह पर खड़ा ७० किलोग्राम के भार वाला आदमी अपने आप को १६८ किलो का महसूस करेगा। इस श्रेणी के ग्रहों को महापृथ्वी कहा जाता है।

इस ग्रह को अपने तारे की एक परिक्रमा पूरी करने में लगभग २९० दिन लगते हैं। इसकी अपने तारे से दूरी पृथ्वी की सूरज की दूरी से ज़रा कम है लेकिन इसका तारा सूरज से ज़रा छोटा और ठंडा भी है। अगर इस ग्रह पर वायुमंडल ही न हुआ (यानि सतह के ऊपर खुले अंतरिक्ष का ख़ाली व्योम हुआ) तो इसकी सतह का औसत तापमान -११ °सेंटीग्रेड हो सकता है। लेकिन अगर इसका पृथ्वी जैसा वायुमंडल हुआ तो इसकी सतह का औसत तापमान २२ °सेंटीग्रेड के आसपास होगा, जिसमें मनुष्य जैसे जीव रह सकते है।

 इन्हें भी देखें 
 कॅप्लर-२२ तारा
 ग़ैर-सौरीय ग्रह
 वासयोग्य क्षेत्र

 सन्दर्भ 

श्रेणी:बहिर्ग्रह
श्रेणी:हंस तारामंडल
माशा (वज़न का माप)

thumb|240px|"रत्ती" एक प्रकार का बीज होता है जिसपर "रत्ती" नाम का वज़न आधारित है - एक माशे में ८ रत्तियाँ होती हैं
माशा भारतीय उपमहाद्वीप का एक पारम्परिक वज़न का माप है। आधुनिक वज़न के हिसाब से एक माशा ०.९७१९८३६५ ग्राम के बराबर है, यानि एक ग्राम से ज़रा कम।

 पारम्परिक भारतीय वज़न 
पारम्परिक भारतीय वज़न इस प्रकार हैं -
 ४ धान की एक रत्ती बनती है
 ८ रत्ती का एक माशा बनता है
 १२ माशों का एक तोला बनता है
 ५ तोलों की एक छटाक बनती है
 १६ छटाक का एक सेर बनता है
 ५ सेर की एक पनसेरी बनती है
 ८ पनसेरियों का एक मन बनता है

 इन्हें भी देखें 
 (माशा वज़न का माप)]]
 तोला (वज़न का माप)
 सेर (वज़न का माप)

 सन्दर्भ 

श्रेणी:पारम्परिक भारतीय इकाई
श्रेणी:द्रव्यमान की इकाईयाँ
ईंट का भट्ठा

right|thumb|300px|ईंट का भट्ठा, 'पकने' के लिये तैयार है।

ईटों को भट्ठे में पकाया जाता है। भट्ठे तीन प्रकार के होते हैं।

(1) खुले भट्ठे, जैसे पजावे,

(2) अर्ध अनवरत,

(3) अनवरत (लगातार)

इनमें से अंतिम के कई विभाग किए जा सकते हैं, जैसे घेरेदार, आयताकार, ऊपर हवा खींचनेवाला, नीचे हवा खींचनेवाला, इत्यादि।

 खुला भट्ठा 
गीली मिट्टी से बनाई, सुखाई, फिर ताप का पूर्ण असर आने के लिए एक दूसरे से थोड़ी-थोड़ी दूरी पर इकट्ठी की गई कच्ची ईटों के समूह को ढेर (अंग्रेजी में क्लैंप) कहते हैं। अच्छी रीति से बने ढेर में एक आयताकार या समलंब चतुर्भुजाकार फर्श होता है जो लंबाई के अनुदिश ढालू होता है। निचला सिरा भूमि को एक फुट गहरा खोदकर बनाया जाता है और ऊपरी सिरा जमीन को पाटकर ऊँचा कर दिया जाता है। ढाल 6 में 1 की होती है। फर्श पर दो फुट, मोटी तह किसी तुरंत आग पकड़ लेनेवाले पदार्थ की, यथा सूखी घास, फूस, लीद, गोबर, महुए की सीठी आदि की, रख दी जाती है। इसके ऊपरी सिरे पर कच्ची सुखाई ईटों की पाँच छह कतारें रख दी जाती हैं। फिर ईटों और जलावन को एक के बाद एक करके रखा जाता है। ज्यों-ज्यों ढेर उँचा होता जाता है, जलावन के स्तर की मोटाई घीरे-धीरे कम कर दी जाती है। सब कुछ भर जाने के बाद ढेर पर गीली मिट्टी छोप दी जाती है जिससे भीतर की ऊष्मा यथासंभव भीतर ही रहे। ढेर को पूर्णतया जलने में छह से लेकर आठ सप्ताह तक लग जाते हैं और इसके ठंडा होने में भी इतना ही समय लगता है। इस रीति में जलावन पर्याप्त कम लगता है; परंतु ईटें बढ़िया मेल की नहीं बन पाती; अत: यह ढंग अंत में लाभप्रद नहीं सिद्ध होता |

 अर्ध अनवरत भट्ठे 
अर्ध अनवरत भट्ठे चक्राकार अथवा आयताकार बनाए जाते हैं और वे अंशत: या पूर्णत: भूमि के ऊपर रह सकते हैं। जलावन के लिए लकड़ी (चाहे सूखी चाहे गीली), बड़े इंजनों की भट्ठियों से झरा अधजला पत्थर का कोयला या लकड़ी का कोयला प्रयुक्त हो सकता है। दोनों ओर मुँह बना रहता है जो निकालने और भरने के काम आता है। आग प्रज्वलित करने के बाद इन मुँहों को पहले रोड़ों और ढोकों से और बाद में गीली मिट्टी से भली भाँति ढक दिया जाता है जिसमें भीतर की गरमी भीतर ही रहे।

 अनवरत भट्ठे 
अनवरत भट्ठे कई प्रकार के हाते हैं। कुछ भूमि के नीचे बनाए जाते हैं और वे खाई भट्ठे (ट्रेंच किल्न) कहलाते हैं। कुछ अंशत: भूमि के ऊपर और अंशत: नीचे बनाए जाते हैं। खाई भट्ठों में अगल बगल दीवार बनाने की आवश्यकता नहीं पड़ती। 'बुल' का भट्ठा इसी प्रकार का भट्ठा है।

बुल का भट्ठा बड़ें परिमाण में लगातार ईंट उत्पादन के लिए उपयुक्त है। इसमें आग का घेरा बराबर बढ़ता रहता है। जैसे-जैसे आग आगे बढ़ती है, वैसे-वैसे भट्ठे के विभिन्न कक्ष तप्त होते हैं। प्रत्येक कक्ष में निकालने और भरने के लिए एक-एक द्वार रहता है। इसके अतिरिक्त प्रत्येक कक्ष में एक धुआँकस (फ़्लू) होता है जिससे हवा घुसती है। एक अन्य धुआँकस वायु की निकासी के लिए होता है जो भीतर ही भीतर चलकर एक केंद्रीय चिमनी से जा मिलता है।

वायु ग्रहण करनेवाले धुआँकस में एक मंदक (डैंपर) होता है जिससे वायुप्रवाह मनोनुकूल नियंत्रित हो सकता है। निकासीवाले धुआँकस में भी मंदक लगा रहता है जिसे इच्छानुसार खोला या बंद किया जा सकता है। कक्षों का क्रम ऐसा रहता है कि ठंडे हो रहे अथवा गरम कक्षों से तप्त हवाएँ दूसरे कक्षों में भेजी जा सकें। इस प्रकार चिमनी द्वारा निकल जाने के पहले गरम हवा की आँच का उपयोग ईटों को सुखाने, गरम करने अथवा आंशिक रूप में पकाने के लिए किया जा सकता है। हर समय प्रत्येक कक्ष में एक न एक क्रिया होती रहती है, जिससे कच्ची ईटों के बौझे जाने से लेकर पकी ईटों के निकालने तक के कार्य का क्रम विधिवत्‌ बराबर चालू रहता है।

 इन्हें भी देखें 
 ईंट
 ईंट का काम
 राजगीर

श्रेणी:निर्माण
कुंट की नली

right|thumb|350px|सन् १८६६ में कुंट द्वारा प्रकाशित मूल पेपर में कुंत की नली का विवरण (fig.6 & 7, उपर) तथा इसके द्वारा निर्मित पाउडर का पैटर्न (fig.1, 2, 3, 4)
कुंट की नली, ताप, घनत्व, आर्द्रता आदि की नियंत्रित अवस्थाओं में गैसों में ध्वनि के वेग मापने का उपकरण है। इसका आविष्कार जर्मन भौतिकविद् आगस्ट ए. इ. ई. कुंट ने सन्‌ 1866 में किया था।

कुंट की नली में गैस एक काँच की नलिका में भरी जाती है जिसके एक सिरे पर पिस्टन होता है जो आगे पीछे खिसकाया जा सकता है और दूसरे सिरे पर ध्वनि स्रोत। यह ध्वनि स्रोत, एक धातु या काँच की छड़ होती है जिसके सिरे पर भी एक पिस्टन लगा होता है। अनुनाद की स्थिति का पता चलाने के लिए नलिका के भीतर हलका चूर्ण, जैसे लाइकोपोडियम बिखेर दिया जाता है। छड़ में अनुदैर्घ्य अप्रगामी कंपन उत्पन्न किए जाते हैं जिनकी आवृत्ति मालूम कर ली जाती है। छड़ के सिरे का पिस्टन नलिका की गैस में उसी आवृत्ति की तरंगें उत्पन्न करता है। दूसरी ओर के पिस्टन को आगे पीछे खिसकाकर अननुाद की अवस्था प्राप्त की जाती है। इस अवस्था में नलिका में अप्रगामी तरंगें बन जाती हैं और उसके निस्पंदों पर चूर्ण की छोटी छोटी ढेरियाँ बन जाती हैं जिनके बीच आधे तरंगदैर्घ्य का अंतराल होता है। इस मापने से गैस में ध्वनि का तरंगदैर्घ्य मालूम हो जाता है। तरंगदैर्घ्य और आवृत्ति के गुणाक की गणना करके ध्वनि का वेग मालूम हो जाता है।

श्रेणी:ध्वनि
श्रेणी:मापन
सोमब्रेरो

thumb|220px|घोड़ों पर सवार सोमब्रेरो पहनी हुई दो मेक्सिकी स्त्रियाँ
thumb|220px|अलग-अलग रंगों की सोमब्रेरो
सोमब्रेरो (स्पेनी: sombrero) बड़े कगार वाली एक किस्म की गोल टोपी होती है जो मेक्सिको में पाई जाती है। स्पेनी भाषा में "सोमब्रेरो" का अर्थ "टोपी" होता है और यह शब्द "सोम्ब्रा" (sombra) से आया है, जिसका अर्थ "छाया" होता है। सोमब्रेरो का बीच का हिस्सा उठा हुआ होता है और उसके इर्द-गिर्द एक चौड़ी कगार होती है जो सीमा पर थोड़ी सी उठी हुई होती है। इतनी चौड़ी कगार की वजह से सोमब्रेरो पहनने वाले व्यक्ति का सर, गर्दन और कंधे धुप से बचे रहते हैं।

मेक्सिको में मज़दूरों और किसानो की सोमब्रेरो अक्सर मोटे तिनको की बनी होती है जबकि अमीर लोग दबी हुई ऊन की सोमब्रेरो पहना करते हैं। इनपर अक्सर अलग लहजों की बुनाई और रंगत देखी जा सकती है। स्त्री और पुरुष दोनों सोमब्रेरो पहनते हैं।

 इन्हें भी देखें 
 मेक्सिको

 सन्दर्भ 

श्रेणी:टोपियाँ
श्रेणी:मेक्सिको की संस्कृति
निर्वात नली डायोड

right|thumb|300px|डबल डायोड 5Y3
right|thumb|300px|डायरेक्ट हीटेड डायोड का योजनामूलक चित्र और उसके मुख्य अवयव
निर्वात नली डायोड (Vacuum tube diode) तापायनिक उत्सर्जन के आधार पर काम करने वाली निर्वात नली है। 

right|thumb|500px|डायोड का परिपथ में कुछ इस प्रकार जोड़ते हैं।

 इन्हें भी देखें 
 तापायनिक उत्सर्जन
 निर्वात नली
 गैस नली
 ट्रायोड
 टेट्रोड
 पेन्टोड

श्रेणी:डायोड
श्रेणी:ट्यूब एलेक्ट्रॉनिकी
शिकारी-हन्स भुजा

thumb|230px|शिकारी शाख (ओरायन स्पर) में सूरज और अन्य खगोलीय वस्तुओं का स्थान
शिकारी-हन्स भुजा हमारी गैलेक्सी (आकाशगंगा) की एक सर्पिल (स्पाइरल) भुजा है। यह लगभग ३,५०० प्रकाश वर्ष चौड़ी और १०,००० प्रकाश वर्ष लम्बी है, लेकिन आकाशगंगा के महान आकार के हिसाब से एक छोटी बाज़ू समझी जाती है। पृथ्वी, हमारा सूरज और हमारा पूरा सौर मंडल इसमें स्थित है, इसलिए इस भुजा को "स्थानीय भुजा" (अंग्रेज़ी में "लोकल आर्म") भी कहा जाता है। कभी-कभी इसे "शिकारी शाख" (ओरायन स्पर) भी कहते हैं।

इस बाज़ू का औपचारिक नाम शिकारी-हन्स भुजा इसलिए पड़ा क्योंकि आसमान में देखने पर इसके तारे अधिकतर शिकारी तारामंडल और हंस तारामंडल के क्षेत्रों में नज़र आते हैं। शिकारी-हंस भुजा आकाशगंगा की दो अन्य बाज़ुओं के बीच स्थित है: कराइना-धनु भुजा (Carina–Sagittarius Arm, कराइना-सैजीटेरियस आर्म) और ययाति भुजा (पर्सियस आर्म, Perseus Arm)। हमारा सौर मंडल शिकारी-हंस भुजा के बीच में है और क्षीरमार्ग के केंद्र से लगभग २६,००० प्रकाश वर्ष की दूरी पर है।

 अन्य भाषाओँ में 
अंग्रेज़ी में "शिकारी-हंस भुजा" को "ओरायन-सिग्नस आर्म" (Orion-Cygnus Arm) या "ओरायन स्पर" (Orion Spur) कहा जाता है। "ओरायन" लातिनी भाषा में "शिकारी" और "सिग्नस" उस भाषा में "हंस" के लिए शब्द हैं। 

 इन्हें भी देखें 
 आकाशगंगा
 सर्पिल (स्पाइरल) गैलेक्सी
 शिकारी तारामंडल
 हंस तारामंडल

 सन्दर्भ 

श्रेणी:आकाशगंगा
श्रेणी:खगोलशास्त्र
पेन्टोड

150px|thumb|right|पेन्टोड का इलेक्ट्रॉनिक संकेत
पेंटोड (Pentode) वह इलेक्ट्रॉनिक युक्ति है जिसमें पाँच एलेक्ट्रोड होते हैं। यह एक प्रकार की निर्वात नली है। प्रायः तीन ग्रिडों वाली निर्वात नली को ही पेंटोड समझा जाता है। इसका आविष्कार बेमार्ड टेलगन (Bernhard D.H. Tellegen) ने सन् 1926 में किया था।

 वैशिष्ट्य वक्र (charecteristic curve) 
कंट्रोल ग्रिड के विभिन्न वोल्टताओं पर पेन्टोड की V-I वैशिष्ट्य वक्र

 चित्र दीर्घा 

 इन्हें भी देखें 
 निर्वात नली डायोड
 ट्रायोड
 टेट्रोड
 प्रवर्धक (अम्प्लिफायर)
 ट्रांजिस्टर

श्रेणी:निर्वात नली